ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ[๑] อาศัยอำนาจตามความในข้อ ๗ แห่งกฎกระทรวงฉบับที่ ๑๓ (พ.ศ.๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕และ ข้อ ๓ และ ข้อ ๔ แห่งประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนโอนเงินระหว่างประเทศ ลงวันที่ ๔ สิงหาคม พ.ศ. ๒๕๔๗เจ้าพนักงานออกประกาศไว้ ดังต่อไปนี้ข้อ ๑เจ้าพนักงานอนุญาตให้บุคคลทั่วไปโอนเงินตราต่างประเทศกับตัวแทนโอนเงินระหว่างประเทศได้ข้อ๒[๒] ตัวแทนโอนเงินระหว่างประเทศต้องมีคุณสมบัติอย่างใดอย่างหนึ่งดังต่อไปนี้(๑)เป็นนิติบุคคลที่ประกอบธุรกิจดังต่อไปนี้(๑.๑)ห้างสรรพสินค้าขนาดใหญ่(๑.๒)ธุรกิจโรงแรม(๑.๓)ธุรกิจระหว่างประเทศ ด้านการออกเช็คเดินทางต่างประเทศ และ/หรือบัตรเครดิตสากล(๑.๔)ธุรกิจระหว่างประเทศด้านการไปรษณีย์(๑.๕)ธุรกิจการโทรคมนาคม(๑.๖)ธุรกิจบริการการชำระเงินทางอิเล็กทรอนิกส์ตามกฎหมายว่าด้วยการควบคุมดูแลธุรกิจบริการการชำระเงินทางอิเล็กทรอนิกส์หรือ(๑.๗)บุคคลรับอนุญาตตามกฎหมายว่าด้วยการควบคุมการแลกเปลี่ยนเงินทั้งนี้นิติบุคคลดังกล่าวต้องประกอบธุรกิจข้างต้นอย่างใดอย่างหนึ่งในประเทศไทยต่อเนื่องกันมาแล้วไม่น้อยกว่า๓ ปี มีทุนจดทะเบียนและเรียกชำระแล้วไม่ต่ำกว่า ๑๐๐ ล้านบาทโดยมีกรรมการที่เป็นบุคคลผู้มีสัญชาติไทยไม่ต่ำกว่าสามในสี่ของจำนวนกรรมการทั้งหมดและมีบุคคลดังต่อไปนี้เป็นผู้ถือหุ้นหรือหุ้นส่วนอยู่ไม่ต่ำกว่าสามในสี่ของทุนที่ชำระแล้วทั้งหมด(ก)บุคคลธรรมดาที่มีสัญชาติไทย หรือ(ข)นิติบุคคลที่มีบุคคลสัญชาติไทยเป็นผู้ถือหุ้นหรือหุ้นส่วนอยู่ไม่ต่ำกว่าสามในสี่ของทุนที่ชำระแล้วทั้งหมด(๒)เป็นนิติบุคคลที่มีทุนจดทะเบียนและเรียกชำระแล้วไม่ต่ำกว่า ๑๐๐ ล้านบาทโดยมีกรรมการเป็นบุคคลผู้มีสัญชาติไทยทั้งหมด และมีกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการหรือผู้มีอำนาจในการจัดการ อย่างน้อย ๑ คนเป็นกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการ หรือผู้มีอำนาจในการจัดการของนิติบุคคลผู้ประกอบธุรกิจเป็นบุคคลรับอนุญาตตามกฎหมายว่าด้วยการควบคุมการแลกเปลี่ยนเงินมาแล้วไม่น้อยกว่า๓ ปี และมีบุคคลดังต่อไปนี้ เป็นผู้ถือหุ้นหรือหุ้นส่วนทั้งหมด(ก)บุคคลธรรมดาที่มีสัญชาติไทย(ข)นิติบุคคลที่มีบุคคลสัญชาติไทยเป็นผู้ถือหุ้นหรือหุ้นส่วนอยู่ไม่ต่ำกว่าสามในสี่ของทุนที่ชำระแล้วทั้งหมดหรือ(ค)นิติบุคคลที่มีบุคคลสัญชาติไทยเป็นผู้ถือหุ้นหรือหุ้นส่วนอยู่ไม่ต่ำกว่าสามในสี่ของทุนที่ชำระแล้วทั้งหมดและประกอบธุรกิจเป็นบุคคลรับอนุญาตตามกฎหมายว่าด้วยการควบคุมการแลกเปลี่ยนเงินมาแล้วไม่น้อยกว่า๓ ปีทั้งนี้นิติบุคคลดังกล่าวต้องมีผู้ถือหุ้นหรือหุ้นส่วนตาม (ค)ไม่ต่ำกว่าสามในสี่ของทุนที่ชำระแล้วทั้งหมด(๓)เป็นสถาบันการเงินของรัฐ ส่วนราชการ องค์การของรัฐองค์การของรัฐบาลหรือรัฐวิสาหกิจข้อ ๓บุคคลใดที่ประสงค์จะขออนุญาตประกอบธุรกิจตัวแทนโอนเงินระหว่างประเทศต้องมีเครือข่ายที่ให้บริการโอนเงินระหว่างประเทศที่เชื่อถือได้ข้อ ๔[๓] (ยกเลิก)ข้อ ๕[๔]กรณีตัวแทนโอนเงินระหว่างประเทศเป็นนิติบุคคลตามข้อ ๒ (๑) และ (๒)ห้ามมิให้ตัวแทนโอนเงินระหว่างประเทศตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการ(๑)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน(๓)เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินหรือเคยต้องคำพิพากษาถึงที่สุดว่ากระทำความผิดฐานฟอกเงินตามกฎหมายว่าด้วยการป้องกันและปราบปรามการฟอกเงิน(๔)เคยเป็นบุคคลที่ถูกกำหนด หรือต้องคำพิพากษาถึงที่สุดว่ากระทำความผิดฐานสนับสนุนทางการเงินแก่การก่อการร้ายตามกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายข้อ ๖ในกรณีที่ปรากฏข้อเท็จจริงในภายหลังว่าบุคคลซึ่งทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการมีลักษณะต้องห้ามตามข้อ ๕ให้ตัวแทนโอนเงินระหว่างประเทศเปลี่ยนตัวบุคคลที่ดำรงตำแหน่งภายใน ๑๕วันนับแต่วันที่ปรากฏข้อเท็จจริง หรือได้รับแจ้งจากเจ้าพนักงานข้อ ๗[๕]บุคคลใดที่ประสงค์จะประกอบธุรกิจเป็นตัวแทนโอนเงินระหว่างประเทศจะต้องยื่นคำร้องขออนุญาตต่อรัฐมนตรีผ่านธนาคารแห่งประเทศไทยพร้อมด้วยเอกสารหลักฐานประกอบที่เกี่ยวข้องโดยจัดทำอย่างละ๒ ฉบับ ดังต่อไปนี้(๑)คำร้องขอประกอบธุรกิจเป็นตัวแทนโอนเงินระหว่างประเทศตามแบบที่กำหนด(๒)สำเนาหนังสือรับรองของกระทรวงพาณิชย์ซึ่งรับรองไว้ไม่เกิน ๖เดือนนับถึงวันยื่นคำร้องโดยให้รับรองในรายการดังต่อไปนี้-รายชื่อกรรมการ หรือรายชื่อผู้เป็นหุ้นส่วน แล้วแต่กรณี-ผู้มีอำนาจลงนาม หรือผู้เป็นหุ้นส่วนผู้จัดการ แล้วแต่กรณี-ทุนจดทะเบียน-สถานที่ตั้ง(๓)สำเนาหนังสือบริคณห์สนธิ ข้อบังคับ และบัญชีรายชื่อผู้ถือหุ้นกรณีเป็นบริษัทจำกัดหรือบริษัทมหาชน(๔)สำเนาเอกสารแสดงตนของกรรมการ ได้แก่สำเนาบัตรประจำตัวประชาชนกรณีที่เป็นบุคคลผู้มีสัญชาติไทยหรือสำเนาหนังสือเดินทางกรณีที่ไม่ใช่บุคคลผู้มีสัญชาติไทย(๕)สำเนาเอกสารแสดงตนของผู้เป็นหุ้นส่วน กรณีเป็นนิติบุคคลประเภทห้างหุ้นส่วน ได้แก่สำเนาบัตรประจำตัวประชาชนกรณีที่เป็นบุคคลผู้มีสัญชาติไทยหรือสำเนาหนังสือเดินทางกรณีที่ไม่ใช่บุคคลผู้มีสัญชาติไทย(๖)หนังสือรับรองว่ากรรมการผู้มีอำนาจควบคุม กรรมการผู้มีอำนาจในการบริหารผู้จัดการหรือผู้มีอำนาจในการจัดการ ไม่มีลักษณะต้องห้ามตามข้อ ๕ ตามแบบที่กำหนด(๗)สำเนาใบอนุญาตประกอบธุรกิจหลักอย่างอื่น และเอกสารอื่นที่เกี่ยวข้อง (ถ้ามี)(๘)เอกสารหลักฐานอันแสดงว่าผู้ขอได้ประกอบธุรกิจอย่างใดอย่างหนึ่งตามข้อ ๒ (๑)ในประเทศไทยต่อเนื่องกันมาแล้วไม่น้อยกว่า ๓ ปี นับถึงวันยื่นคำร้อง เช่นงบการเงินที่ผู้สอบบัญชีรับรองแล้วย้อนหลัง ๓ ปีกรณีที่ผู้ขอเป็นผู้มีคุณสมบัติตามข้อ ๒ (๑)(๙)หนังสือรับรองของนิติบุคคลผู้ประกอบธุรกิจเป็นบุคคลรับอนุญาตตามกฎหมายว่าด้วยการควบคุมการแลกเปลี่ยนเงินซึ่งรับรองไว้ไม่เกิน ๑ เดือนนับถึงวันยื่นคำร้อง โดยรับรองว่ากรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการ อย่างน้อย ๑คนของผู้ขอ เป็นกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการ หรือผู้มีอำนาจในการจัดการของนิติบุคคลดังกล่าว พร้อมรับรองระยะเวลาการดำรงตำแหน่งดังกล่าวด้วยกรณีที่ผู้ขอเป็นผู้มีคุณสมบัติตามข้อ ๒ (๒)(๑๐)แผนที่และรูปถ่ายแสดงที่ตั้งของสถานประกอบการแผนผังและรูปถ่ายแสดงจุดประกอบธุรกิจและเอกสารแสดงว่าผู้ขอมีสิทธิหรือจะมีสิทธิใช้สถานประกอบการนั้นเช่น สำเนาสัญญาเช่า หนังสือยินยอมให้ใช้สถานที่เป็นสถานประกอบการ(๑๑)เอกสารหลักฐานและ/หรือสัญญาที่แสดงการมีเครือข่ายที่ให้บริการโอนเงินระหว่างประเทศที่เชื่อถือได้การยื่นคำร้องดังกล่าวถ้าผู้ยื่นประสงค์จะประกอบธุรกิจในเขตปฏิบัติการของสำนักงานแห่งใดของธนาคารแห่งประเทศไทยตามข้อ๘ ให้ยื่น ณ สำนักงานแห่งนั้นข้อ ๘[๖] เขตปฏิบัติการของธนาคารแห่งประเทศไทยมีดังนี้(๑)เขตปฏิบัติการของสำนักงานภาค(๑.๑)สำนักงานภาคใต้ (สำนักงานตั้งอยู่ ณ อำเภอหาดใหญ่ จังหวัดสงขลา)มีเขตปฏิบัติการในจังหวัดภาคใต้รวม ๑๔ จังหวัด คือ สงขลา ภูเก็ต นครศรีธรรมราชกระบี่ ชุมพร ระนอง สุราษฎร์ธานี พังงา ตรัง นราธิวาส ปัตตานี พัทลุง ยะลา และสตูล(๑.๒)สำนักงานภาคตะวันออกเฉียงเหนือ (สำนักงานตั้งอยู่ ณ อำเภอเมือง จังหวัดขอนแก่น)มีเขตปฏิบัติการในจังหวัดภาคตะวันออกเฉียงเหนือรวม ๒๐ จังหวัด คือ ขอนแก่น หนองคายอุดรธานี หนองบัวลำภู เลย สกลนคร นครพนม กาฬสินธุ์ ชัยภูมิ มหาสารคาม ยโสธรร้อยเอ็ด นครราชสีมา บุรีรัมย์ สุรินทร์ ศรีสะเกษ มุกดาหาร อุบลราชธานี อำนาจเจริญและบึงกาฬ(๑.๓)สำนักงานภาคเหนือ (สำนักงานตั้งอยู่ ณ อำเภอเมือง จังหวัดเชียงใหม่)มีเขตปฏิบัติการในจังหวัดภาคเหนือรวม ๑๗ จังหวัด คือ เชียงใหม่ ลำปาง กำแพงเพชรนครสวรรค์ อุทัยธานี เชียงราย พะเยา ลำพูน แม่ฮ่องสอน อุตรดิตถ์ แพร่ น่าน สุโขทัยตาก พิษณุโลก พิจิตร และเพชรบูรณ์(๒)เขตปฏิบัติการของสำนักงานใหญ่ธนาคารแห่งประเทศไทยสำนักงานใหญ่ กรุงเทพมหานคร มีเขตปฏิบัติการในจังหวัดอื่น ๆ นอกเหนือจากที่กล่าวใน(๑)ข้อ ๙เจ้าพนักงานอาจเสนอความเห็นต่อรัฐมนตรีว่าการกระทรวงการคลังเพื่อพิจารณาไม่อนุญาตหรือถอนใบอนุญาต หรือไม่ต่ออายุใบอนุญาตหากเจ้าพนักงานมีข้อสงสัยหรือมีเหตุที่เชื่อได้ว่าบุคคลที่ขอรับอนุญาตตัวแทนโอนเงินระหว่างประเทศ กรรมการผู้มีอำนาจควบคุม กรรมการผู้มีอำนาจในการบริหารผู้จัดการ หรือผู้มีอำนาจในการจัดการ กระทำการดังต่อไปนี้(๑)ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎข้อบังคับคำสั่ง และประกาศที่ได้ออกเพื่อดำเนินการตามกฎหมายนั้น(๒)ปฏิบัติการอันเป็นภัยต่อระบบการแลกเปลี่ยนเงิน(๓)ปฏิบัติการอันเป็นภัยต่อสาธารณชนในทางเศรษฐกิจ(๔)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๕)มีปริมาณธุรกรรมการโอนเงินเข้าและออกต่ำกว่าเกณฑ์ที่กำหนด สำหรับสำนักงานแต่ละแห่งดังนี้-ในเขตกรุงเทพมหานคร ต่ำกว่าปีละ ๖๐,๐๐๐ดอลลาร์สหรัฐอเมริกาหรือเทียบเท่าตามอัตราตลาด-ในต่างจังหวัด ต่ำกว่าปีละ ๓๐,๐๐๐ ดอลลาร์สหรัฐอเมริกาหรือเทียบเท่าตามอัตราตลาด(๖)เหตุอื่นใดตามที่เจ้าพนักงานเห็นสมควรในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของตัวแทนโอนเงินระหว่างประเทศนั้นให้เจ้าของ หรือผู้จัดการส่งคืนใบอนุญาตต่อเจ้าพนักงานภายในระยะเวลาที่เจ้าพนักงานกำหนดข้อ ๑๐[๗]ตัวแทนโอนเงินระหว่างประเทศต้องดำเนินการดังนี้(๑)ให้ประกอบธุรกิจได้เฉพาะในสถานประกอบการที่ได้รับอนุญาตเท่านั้นและในกรณีที่ย้ายจุดประกอบธุรกิจในสถานประกอบการนั้นให้ตัวแทนโอนเงินระหว่างประเทศมีหนังสือแจ้งให้เจ้าพนักงานทราบพร้อมแผนผังแสดงจุดที่ประกอบธุรกิจแห่งใหม่ภายใน๑๕ วันนับแต่วันที่ย้าย(๒)จัดให้มีการแสดงใบอนุญาต และข้อมูลดังต่อไปนี้ ณสถานประกอบการของตนในที่แลเห็นได้โดยเปิดเผย(๒.๑)ใบอนุญาตให้ประกอบธุรกิจเป็นตัวแทนโอนเงินระหว่างประเทศที่กระทรวงการคลังออกให้ไว้(๒.๒)อัตราแลกเปลี่ยนประจำวันและอัตราค่าธรรมเนียมในการโอนและรับโอนเงินตราต่างประเทศสำหรับสกุลเงินทุกสกุลที่ตัวแทนโอนเงินระหว่างประเทศนั้นทำการโอนหรือรับโอนข้อ ๑๑[๘] ในการประกอบธุรกิจเป็นตัวแทนโอนเงินระหว่างประเทศให้ตัวแทนโอนเงินระหว่างประเทศถือปฏิบัติตามหลักเกณฑ์และเงื่อนไข ดังต่อไปนี้(๑)การรับโอนเงินตราต่างประเทศจากบุคคลในต่างประเทศเพื่อจ่ายเป็นเงินบาทให้ผู้รับในประเทศให้กระทำได้ไม่จำกัดจำนวน โดยตัวแทนโอนเงินระหว่างประเทศต้อง(๑.๑)เรียกให้ผู้รับในประเทศยื่นสำเนาเอกสารแสดงตน เช่นบัตรประจำตัวประชาชนหนังสือเดินทาง หนังสือรับรองของกระทรวงพาณิชย์(๑.๒)เรียกให้ผู้รับในประเทศหรือผู้โอนในต่างประเทศแจ้งวัตถุประสงค์ของเงินโอน(๒)การโอนเงินตราต่างประเทศออกนอกประเทศตามคำขอของบุคคลในประเทศเพื่อจ่ายให้ผู้รับในต่างประเทศให้กระทำได้เฉพาะการโอนเพื่อชำระค่าใช้จ่ายประเภทค่าเลี้ยงดูครอบครัวเพื่อการท่องเที่ยวเพื่อการศึกษา หรือค่าบริการรายย่อยอื่นเป็นมูลค่าเทียบเท่าไม่เกิน ๒๐๐,๐๐๐ บาท ต่อวันสำหรับลูกค้าแต่ละรายโดยตัวแทนโอนเงินระหว่างประเทศต้อง(๒.๑)เรียกให้บุคคลในประเทศที่เป็นลูกค้ายื่นสำเนาเอกสารแสดงตน เช่นบัตรประจำตัวประชาชน หนังสือเดินทาง หนังสือรับรองของกระทรวงพาณิชย์(๒.๒)เรียกให้บุคคลในประเทศที่เป็นลูกค้าแจ้งวัตถุประสงค์ในการขอโอนเงินตราต่างประเทศ(๓)การโอนหรือรับโอนเงินให้แก่ลูกค้า ตัวแทนโอนเงินระหว่างประเทศต้องจัดให้มีหลักฐานแสดงการโอนหรือรับโอนเงินโดยมีรายละเอียดดังนี้(๓.๑)ชื่อและที่อยู่ของตัวแทนโอนเงินระหว่างประเทศ(๓.๒)เลขหมายลำดับของหลักฐาน(๓.๓)วันที่โอนหรือรับโอนเงิน(๓.๔)ชื่อ นามสกุล และที่อยู่ของลูกค้า(๓.๕)เลขที่บัตรประจำตัวประชาชน เลขที่หนังสือเดินทาง หรือเลขทะเบียนนิติบุคคล(๓.๖)จำนวน และสกุลเงินตราต่างประเทศที่โอนหรือรับโอนเงิน(๓.๗)อัตราแลกเปลี่ยนที่โอนหรือรับโอนเงิน(๓.๘)ยอดรวมเงินบาท(๓.๙)วัตถุประสงค์ในการโอน หรือรับโอนเงินของลูกค้าให้ตัวแทนโอนเงินระหว่างประเทศมอบหลักฐานแสดงการโอนหรือการรับโอนเงินดังกล่าวให้แก่ลูกค้าและเก็บรักษาสำเนาหลักฐานดังกล่าวไว้ไม่น้อยกว่า๕ ปี เพื่อให้เจ้าพนักงานสามารถตรวจสอบได้เมื่อต้องการ(๔)ตัวแทนโอนเงินระหว่างประเทศต้องดูแลให้มีการบันทึกรายการเกี่ยวกับการโอนหรือรับโอนเงินตราต่างประเทศทุกรายการตาม(๑) และ (๒) ให้ถูกต้อง ครบถ้วน และเป็นปัจจุบันและต้องจัดให้มีผู้ตรวจสอบบัญชีที่เชื่อถือได้ตรวจสอบเป็นประจำอย่างน้อยปีละหนึ่งครั้งทั้งนี้ให้ตัวแทนโอนเงินระหว่างประเทศเก็บรักษาบันทึกรายการดังกล่าวไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้เมื่อต้องการ(๕)ให้ตัวแทนโอนเงินระหว่างประเทศใช้อัตราแลกเปลี่ยนในการโอนหรือรับโอนเงินตราต่างประเทศในอัตราที่ใกล้เคียงกับอัตราแลกเปลี่ยนถัวเฉลี่ยที่นิติบุคคลรับอนุญาตใช้ซื้อหรือขายกับลูกค้าที่เผยแพร่โดยธนาคารแห่งประเทศไทย(๖)ในกรณีตัวแทนโอนเงินระหว่างประเทศประสงค์จะเปิดบัญชีเงินฝากเงินตราต่างประเทศกับนิติบุคคลรับอนุญาตเพื่อการประกอบธุรกิจตัวแทนโอนเงินระหว่างประเทศตัวแทนโอนเงินระหว่างประเทศต้องแยกเปิดเป็นการเฉพาะ และแจ้งชื่อนิติบุคคลรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงานและมิให้นำเงินตราต่างประเทศในบัญชีดังกล่าวนี้ไปใช้เพื่อวัตถุประสงค์อื่นที่มิใช่ธุรกิจตัวแทนโอนเงินระหว่างประเทศทั้งนี้ให้ตัวแทนโอนเงินระหว่างประเทศถือปฏิบัติตามหลักเกณฑ์ที่เกี่ยวกับบัญชีเงินฝากเงินตราต่างประเทศตามประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน ลงวันที่ ๓๑มีนาคม พ.ศ. ๒๕๔๗ และที่แก้ไขเพิ่มเติม ด้วยข้อ๑๑/๑[๙]ในกรณีที่ตัวแทนโอนเงินระหว่างประเทศจัดให้มีระบบอิเล็กทรอนิกส์เพื่อรับคำขอโอนเงินตราต่างประเทศออกนอกประเทศของบุคคลในประเทศหรือคำขอรับเงินบาทของผู้รับในประเทศให้ตัวแทนโอนเงินระหว่างประเทศดำเนินการเพิ่มเติมดังนี้(๑) แสดงเลขที่ใบอนุญาต อัตราแลกเปลี่ยนและอัตราค่าธรรมเนียม ตามข้อ ๑๐ (๒) ในระบบอิเล็กทรอนิกส์ดังกล่าวเพื่อให้ลูกค้าทราบด้วย(๒)ก่อนการให้บริการด้วยระบบอิเล็กทรอนิกส์ในครั้งแรกให้ตัวแทนโอนเงินระหว่างประเทศจัดให้ลูกค้ายื่นสำเนาเอกสารแสดงตนตามข้อ ๑๑ (๑.๑)หรือ (๒.๑) และจัดเก็บข้อมูลของลูกค้าไว้ในระบบอิเล็กทรอนิกส์รวมทั้งต้องดูแลข้อมูลดังกล่าวให้เป็นปัจจุบัน(๓)ในการโอนหรือรับโอนเงินให้แก่ลูกค้าทุกครั้งให้ตัวแทนโอนเงินระหว่างประเทศจัดให้มีการระบุตัวตนและแจ้งวัตถุประสงค์ในระบบอิเล็กทรอนิกส์ดังกล่าวโดยให้มีข้อมูลเช่นเดียวกับการเรียกเอกสารตามข้อ ๑๑ (๑) หรือ (๒) ตามแต่กรณีและจัดให้มีหลักฐานแสดงการโอนหรือรับโอนเงินในรูปของข้อมูลอิเล็กทรอนิกส์ให้แก่ลูกค้า โดยให้มีรายละเอียดตามที่กำหนดในข้อ ๑๑ (๓)และเก็บรักษาหลักฐานดังกล่าวไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้เมื่อต้องการ ทั้งนี้ในกรณีที่ลูกค้าประสงค์จะรับหลักฐานดังกล่าวเป็นเอกสารให้ตัวแทนโอนเงินระหว่างประเทศมอบเอกสารหลักฐานดังกล่าวให้แก่ลูกค้าด้วยข้อ๑๑/๒[๑๐]ในกรณีที่ตัวแทนโอนเงินระหว่างประเทศมีความประสงค์จะประกอบธุรกิจนอกสถานประกอบการของตนเป็นการชั่วคราวให้ตัวแทนโอนเงินระหว่างประเทศยื่นขออนุญาตต่อเจ้าพนักงานพร้อมชี้แจงเหตุผลความจำเป็นและเอกสารหลักฐานที่เกี่ยวข้องล่วงหน้าไม่น้อยกว่า๑๕ วัน ก่อนวันที่ประสงค์จะประกอบธุรกิจนอกสถานประกอบการของตนข้อ ๑๒[๑๑]ในกรณีที่มีการเปลี่ยนแปลงสภาพนิติบุคคลของตัวแทนโอนเงินระหว่างประเทศหรือเปลี่ยนแปลงชื่อนิติบุคคลหรือเปลี่ยนแปลงชื่อสถานประกอบการ หรือเปลี่ยนแปลงที่อยู่ทางทะเบียนโดยทางการหรือเปลี่ยนแปลงสัดส่วนผู้ถือหุ้นหรือผู้เป็นหุ้นส่วนโดยมีนัยสำคัญหรือเปลี่ยนแปลงตัวกรรมการผู้มีอำนาจควบคุม กรรมการผู้มีอำนาจในการบริหารผู้จัดการ หรือผู้มีอำนาจในการจัดการของตัวแทนโอนเงินระหว่างประเทศให้ตัวแทนโอนเงินระหว่างประเทศรายงานการเปลี่ยนแปลงดังกล่าวต่อเจ้าพนักงานเป็นหนังสือพร้อมทั้งยื่นเอกสารหลักฐานที่เกี่ยวข้องภายใน ๑๕วันนับแต่วันที่มีการเปลี่ยนแปลงทางทะเบียนทั้งนี้กรณีมีการเปลี่ยนแปลงตัวกรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ ให้ทำหนังสือรับรองด้วยว่าบุคคลดังกล่าวไม่มีลักษณะต้องห้ามตามข้อ๕ข้อ ๑๓ตัวแทนโอนเงินระหว่างประเทศต้องจัดทำรายงานตามแบบที่กำหนดข้อ ๑๔ประกาศฉบับนี้ให้ใช้บังคับตั้งแต่วันที่ ๑๑ สิงหาคม พ.ศ. ๒๕๔๗ เป็นต้นไปประกาศ ณ วันที่ ๖สิงหาคม พ.ศ. ๒๕๔๗ทัศนา รัชตโพธิ์เจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๒)[๑๒]ข้อ ๒ประกาศฉบับนี้ให้ใช้บังคับตั้งแต่วันที่ ๑ สิงหาคม พ.ศ. ๒๕๔๙ เป็นต้นไปประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๑๓]ข้อ๑๑ ประกาศฉบับนี้ให้ใช้บังคับตั้งแต่วันที่ ๑๘เมษายน พ.ศ. ๒๕๕๙ เป็นต้นไปสัญชัย/จัดทำ๒๑ มีนาคม ๒๕๕๑นุสรา/ปรับปรุง๑๘ มกราคม ๒๕๕๙ปุณิกา/เพิ่มเติม๒๙ เมษายน ๒๕๕๙[๑] ราชกิจจานุเบกษา เล่ม ๑๒๑/ตอนพิเศษ ๙๔ ง/หน้า ๔๖/๒๗ สิงหาคม ๒๕๔๗[๒] ข้อ ๒ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๓] ข้อ ๔ ยกเลิกโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๔] ข้อ ๕ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๕] ข้อ ๗ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๖] ข้อ ๘ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๗] ข้อ ๑๐ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๘] ข้อ ๑๑ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๙] ข้อ ๑๑/๑ เพิ่มโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๑๐] ข้อ ๑๑/๒ เพิ่มโดยประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๑๑] ข้อ ๑๒ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นตัวแทนโอนเงินระหว่างประเทศ(ฉบับที่ ๓)[๑๒] ราชกิจจานุเบกษา เล่ม ๑๒๓/ตอนพิเศษ ๙๘ ง/หน้า ๓๕/๒๒ กันยายน ๒๕๔๙[๑๓] ราชกิจจานุเบกษา เล่ม ๑๓๓/ตอนพิเศษ ๘๔ ง/หน้า ๒๗/๑๑ เมษายน ๒๕๕๙